Alfred Steinmetzer
Den Alfred Steinmetzer, gebuer den 2. Februar 1918 zu Rouspert a gestuerwen den 31. Mee 2007 zu Lëtzebuerg, war e lëtzebuergesche Kënschtler a Geodet an eng bedeitend Perséinlechkeet vum Monumenteschutz zu Lëtzebuerg.

Hien huet sech fir d'Erhalen an d'Revalorisatioun vum Lëtzebuerger Patrimoine am Allgemengen a vun de Buergen a Schlässer, am Speziellen, agesat.

Hie war awer och e bedeitende Moler, dee bei de Professere Wirion a Reckinger an op der Akademie zu München studéiert hat.

Hie war bestuet a Papp vun der Christiane Steinmetzer a vun der Marianne Steinmetzer.

Studien 

 1938: Premiere am Iechternacher Kolléisch
 1938/1939: Studium vu Geodesie a Konschtgeschicht zu Bonn
 1943: Studien op der Konschtakademie an an enger privater Molereischoul zu München

Carrière 

 Vun 1.11.1939 u Beamten am Unterrechtsministère.
 1943-1944: politesche Flüchtling.
 Vun 1960 u Fonctionnaire am Nationalmusée fir Geschicht a Konscht.
 1948-1977: Sekretär vun der Commission des sites et monuments nationaux.
 1962-1977: Member vun der Commission d'achat vum Geschichts- a Konschtmusée
 Vun 1971 un: Chargé de la direction vum Service des monuments historiques
 1977-1982: Conservateur en chef beim Service des sites et monuments nationaux

Weider Funktiounen 

 Member vum Wëssenschaftsrot vum Institut international des châteaux historiques (IBI)
 Membre effectif vun der Section historique vum Institut grand-ducal
 Member vum Collège des curateurs du château de Vianden
 Member vum Verwaltungsrot vun den Amis du château de Bourscheid a.s.b.l.
 President vum Festival vu Buerglënster
 Éierepresident vun den Amis du château de Bourglinster
 President vun der lëtzebuergescher Sektioun vum Conseil international des monuments et sites (ICOMOS) vun 1970 bis 1986, duerno Éierepresident

Auszeechnungen 

 Éieremedaille vum IBI fir déi virbildlech Restauratioun vu Lëtzebuerger Buergen a Schlässer
 Commandeur am Ordre de Mérite du Grand-Duché de Luxembourg
 Prix grand-duc Adolphe (1965)

Wëssenschaftlech Aktivitéiten 

 Restauratioune vun de Buergen / Schlässer: Buerg Klierf, Buerg Veianen, Schlass Buerglënster, Schlass Miersch, Buerg Huelmes, Buerg Buerschent;
 Ofsécherungsaarbechte bei de Buergen / Schlässer: Buerg Esch-Sauer, Buerg Useldeng, Buerg Hesper, Buerg Branebuerg, Buerg Beefort, Gehaansbierg
 Opwäertung vu follgende Plazen: Reschter vun der Buerg um Bockfiels zu Lëtzebuerg, Péitrus a Paulus-Kierch Iechternach
 Publikatiounen iwwer d'Erhale vu Buergen a follgende Serien: Burgen und Schlösser; Denkmalpflege in Rheinland-Pfalz; ARX Castellum; Hémecht; Cahiers de Bourscheid; Bulletins de l'institut international des châteaux historiques; Châteaux forts; Ville et forteresse.

Kënschtleresch Aktivitéiten

International Ausstellungen 

 "Bianco e Nero", Lugano
 Salons interministériels, Paräis
 Biennales de la gravure zu Krakau, Tokio, Seoul, Ljubljana, Florenz a Léck

Kollektiv Ausstellungen 

 Salone vum Cercle artistique de Luxembourg
 "La femme dans la peinture luxembourgeoise"
 "Autoportraits de peintres luxembourgeois", Villa Vauban, Lëtzebuerg
 "La gravure luxembourgeoise", Déiferdeng
 Ausstellung vu Gravure mat dem Roger Bertemes, Luxembourg, 1967
 Ausstellung vu Gravure mat dem Frantz Kinnen an dem Roger Bertemes, Köln, 1969

Perséinlech Ausstellungen 

 Konschtgalerie vun der Gemeng Esch/Uelzecht an de Joren 1974, 1980 an 1986
 Buerschter Schlass, Juni bis September 1987

Wierker (Auswiel) 

Dem Alfred Steinmetzer seng Wierker si breet verspreet:
 Nationalmusée fir Geschicht a Konscht zu Lëtzebuerg
 Privatsammlungen zu Lëtzebuerg, a Frankräich, an der Belsch, an Däitschland, an der Schwäiz, an Italien an an Holland
 Glasmolereie vun der neier Morgue zu Walfer, 1986
 Entworf vun Timberen iwwer historesch Monumenter zu Lëtzebuerg zesumme mat senger Duechter Christiane Steinmetzer am Kader vun der Année européenne du patrimoine architectural
 Illustratioune vu Bicher

Gebuer 1918
Gestuerwen 2007
Lëtzebuergesch Moler
Commandeur de l'Ordre de Mérite du Grand-Duché de Luxembourg
Geodeten
Membere vun der Section historique vum Institut grand-ducal
Prix Grand-Duc Adolphe